อิดจี

**อิดจี** (;  หรือตัวพิมพ์ใหญ่ทั้งหมด) เป็นเกิร์ลกรุปเกาหลีใต้ ก่อตั้งโดยเจวายพีเอนเตอร์เทนเมนต์ ประกอบด้วยสมาชิกจำนวนห้าคนคือ เยจี, ลีอา, รยูจิน, แชรย็อง, และยูนา พวกเธอเป็นที่รู้จักจากแนวคิด "ความรักวัยรุ่น" และสำรวจธีมของความเป็นอิสระและการรักตัวเองในเพลงของพวกเธอ 

อิดจีเปิดตัวเมื่อวันที่ 12 กุมภาพันธ์ 2019 ด้วยซิงเกิลอัลบั้ม*[[อิตซ์ดิฟเฟรนท์|อิตซ์ดิฟเฟรนต์]]* และซิงเกิลนำที่ประสบความสำเร็จในเชิงพาณิชย์ "Dalla Dalla" ซึ่งขึ้นถึงอันดับสองในเซอร์เคิลดิจิทัลชาร์ต, *Billboard* K-pop Hot 100 และชาร์ต เวิลด์ดิจิทัลซองส์ เพลงนี้ได้รับยอดวิวสูงสุดใน 24 ชั่วโมงสำหรับวิดีโอเปิดตัวของวงเคป็อป และกลายเป็นเพลงของวงเกิร์ลกรุปที่มีการแสดงดีที่สุดของปีในเกาหลีใต้ อิดจีเป็นวงเกิร์ลกรุปเคป็อปวงแรกในประวัติศาสตร์ที่ประสบความสำเร็จ "Rookie Grand Slam" โดยคว้ารางวัลศิลปินหน้าใหม่แห่งปี จากงานโกลเดนดิสก์อะวอดส์ ครั้งที่ 34, เซอร์เคิลชาร์ตมิวสิกอะวอดส์ ครั้งที่ 9 และเมลอนมิวสิกอะวอดส์ 2019 ศิลปินหน้าใหม่ยอดเยี่ยม จากมามาอะวอดส์ 2019 และรางวัลศิลปินหน้าใหม่ จากโซลมิวสิกอะวอดส์ ครั้งที่ 29

## ประวัติ
### 2015–2019: กิจกรรมก่อนเปิดตัว
หลังจากที่ไม่ผ่านการคัดเลือกที่จัดขึ้นโดยแฟนตาจิโอ แชรย็องและพี่สาวของเธอ ได้เข้าร่วมแข่งขันในรายการ*[[เคป็อปสตาร์ 3]]* ในปี 2015 แชรย็องได้เข้าร่วมแข่งขันรายการ *[[ซิกซ์ทีน (ทีวีซีรีส์)|ซิกซ์ทีน]]* ของเจวายพี แต่เธอไม่มีรายชื่อสุดท้ายของสมาชิกกลุ่มที่ชนะคือทไวซ์ สมาชิกคนแรกของอิดจีที่เข้าเจวายพี เธอฝึกฝนมาห้าปี รยูจินถูกแมวมองของเจวายพีมองในคอนเสิร์ตของก็อตเซเวน และได้ฝึกฝนเป็นเวลาสี่ปีก่อนที่กลุ่มจะเปิดตัว ทั้งยูนาและเยจีเข้าร่วมในปี 2015 ยูนาถูกค้นพบโดยพนักงานของบริษัทและเยจีหลังจากออดิชันได้สำเร็จ สมาชิกคนสุดท้ายคือลีอาได้ออดิชั่นครั้งแรกกับเอสเอ็มเอนเตอร์เทนเมนต์ ได้ผ่านเข้ารอบแต่ถูกบังคับให้ถอนตัวเนื่องจากไม่เห็นด้วยกับพ่อแม่ของเธอ ต่อมาเธอผ่านการออดิชันของเจวายพีหลายปีต่อมาและฝึกฝนเป็นเวลาสองปี

ในปี 2017 ยูนาและรยูจินได้ปรากฏตัวใน "Love Yourself" highlight reel ของวงบีทีเอส ในปีเดียวกันสมาชิกในกลุ่ม (ยกเว้นลีอา) ได้ปรากฏตัวในรายการเรียลลิตีโชว์ *[[Stray Kids (TV series)|สเตรย์คิดส์ ]]* ของเอ็มเน็ต ในกลุ่มโพรเจกต์บอยแบนด์ที่จะตั้งชื่อว่าสเตรย์คิดส์ รยูจินเธอได้เข้าแข่งขันในรายการ*[[มิกซ์ไนน์]]* ของเจทีบีซี และชนะเป็นอันดับที่หนึ่งของฝ่ายหญิง แต่แพ้ผู้เข้าแข่งขันฝ่ายชาย ในขณะเดียวกันเยจิได้เข้าร่วมในรายการ*เดอะแฟน* ของเอสบีเอส แต่ตกรอบไปในตอนที่ 5

### 2019: เปิดตัวด้วยอัลบั้ม ''อิตซ์ดิฟเฟรนท์'' และ ''อิตซ์ไอซี''

วันที่ 21 มกราคม ค.ศ. 2019 เจวายพีได้ประกาศว่าจะทำการเปิดตัวเกิร์ลกรุปวงใหม่ เป็นครั้งแรกนับตั้งแต่วงทไวซ์ในปี 2015 และเป็นกลุ่มไอดอลแรกนับตั้งแต่สเตรย์คิดส์ ในปี 2017 ช่องยูทูบอย่างเป็นทางการของค่ายได้อัปโหลดตัวอย่างวิดีโอที่เปิดเผยสมาชิกทั้งห้าคน เมื่อวันที่ 12 กุมภาพันธ์ กลุ่มได้เปิดตัวซิงเกิลอัลบั้ม*[[อิตซ์ดิฟเฟรนท์|อิตซ์ดิฟเฟรนต์]]* และซิงเกิลนำ "ทัลลาทัลลา" เพลงนี้ได้รับการตอบรับอย่างดีจากผู้ชม กลุ่มขึ้นอันดับที่หนึ่งใน*[[บิลบอร์ด]]* เป็นการเปิดตัวที่ยิ่งใหญ่ในเคป็อปในรอบรายปี "ทัลลาทัลลา" ขึ้นสู่อันดับที่สามและอันดับสองในชาร์ตเวิล์ดดิจิทัลซองเซลส์ ด้วยยอด 2,000 ดาวน์โหลด ในสหรัฐอเมริกาในสัปดาห์สิ้นสุดวันที่ 14 กุมภาพันธ์ตามข้อมูลของนีลเซ็นมิวสิก ทำให้เป็นเพลงเคป็อปที่ขายดีที่สุดในประเทศในสัปดาห์นั้นและเพลง "วอนต์อิต?" เปิดตัวพร้อมกับ "ทัลลาทัลลา" เปิดตัวอันดับที่แปดโดยขายได้ 1,000 ดาวน์โหลดและเพลง "ดัลลาดัลลา" ยังเป็นเพลงยอดนิยมอันดับสองบนยูทูบอีกด้วย *บิลบอร์ด* ได้ยืนยันว่ามิวสิกวิดีโอเพลง "ทัลลาทัลลา" มีผู้ชมกว่า 17.1 ล้านครั้งใน 24 ชั่วโมงหลังจากการเปิดตัว และทำลายสถิติมิวสิกวิดีโอเปิดที่มีผู้ชมมากที่สุดภายใน 24 ชั่วโมง ในวันที่ 21 กุมภาพันธ์ แปดวันหลังจากการเดบิวต์อิดจีได้รับถ้วยรางวัลจากรายการเพลงเป็นครั้งแรกในรายการ*[[เอ็มเคานต์ดาวน์]]*และทำลายสถิติเป็นเกิร์ลกรุปที่คว้าชัยชนะเร็วที่สุดในรายการเพลง เพลงนี้ได้ชนะในรายการเพลงเก้าครั้ง และมิวสิกวิดีโอกลายเป็นมิวสิกวิดีโอเปิดตัวของวงเคป็อปที่มียอดดู 100 ล้านครั้งเร็วที่สุดบนยูทูบในขณะนั้น

อิดจีได้ออกอีพีแรกของวงในชื่อ *[[อิตซ์ไอซี]]* เปิดตัวเมื่อวันที่ 29 กรกฎาคม พร้อมมิวสิกวิดีโอซิงเกิลนำ "ไอซี" ในเชิงพาณิชย์อีพีประสบความสำเร็จโดยขึ้นถึงอันดับที่สามในแกออนอัลบั้มชาร์ต "ไอซี" ประสบความสำเร็จอย่างต่อเนื่องในรายการเพลงโดยคว้าชัยชนะไปถึง 12 ครั้งรวมถึง triple crown ในรายการ*[[โชว์แชมเปียน]]* เมื่อวันที่ 22 กันยายน เจวายพีได้ประกาศทัวร์โชว์ของอิดจีในชื่อ Itzy Premiere Showcase Tour "Itzy? Itzy!" ทัวร์เริ่มที่จาการ์ตาเมื่อวันที่ 2 พฤศจิกายน และเมืองต่าง ๆ ในเอเชียตลอดปลายปี 2019 และสหรัฐอเมริกาสำหรับการแสดง 5 รายการในเดือนมกราคม ค.ศ. 2020 ในเดือนพฤศจิกายน ค.ศ. 2019 "ทัลลาทัลลา" มียอดสตรีมเกิน 100 ล้านครั้งบนแกออนมิวสิกชาร์ตและได้รับการรับรองระดับแพลทินัมเป็นครั้งแรก และเป็นเพลงเปิดตัวเพลงแรกของกลุ่มเคป็อปที่ได้รับการรับรองระดับแพลทินัมจากสมาคมลิขสิทธิ์เพลงเกาหลี (KMCA) นับตั้งแต่เปิดตัวการรับรองในเดือนเมษายน ค.ศ. 2018 เพลงนี้อยู่อันดับที่แปดในลิสต์ "The 20 Best K-pop Songs of 2019" จัดโดย*[[Dazed|เดซด์]]* มิวสิกวิดีโอเพลง "ทัลลาทัลลา" และ "ไอซี" อยู่ในรายชื่อมิวสิกวิดีโอที่ได้รับความนิยมมากที่สุดของเกาหลีใต้บนยูทูบที่อันดับสองและเจ็ดตามลำดับ ในช่วงสิ้นปีอิดจีได้รับรางวัลศิลปินหญิงหน้าใหม่ยอดเยี่ยมหลายรางวัล รวมถึงในงานเมลอนมิวสิกอะวอดส์ในปี 2019 และ เอ็มเน็ตเอเชียนมิวสิกอะวอดส์ในปี 2019

### 2020–2021: ทัวร์โชว์เคสในสหรัฐ และประสบความสำเร็จทางการค้าอย่างต่อเนื่อง
กลุ่มเริ่มต้นปีใหม่ด้วยการทัวร์โชว์เคสที่อเมริกา การแสดงครั้งแรกของพวกเธอคือวันที่ 17 มกราคม ค.ศ. 2020 ในลอสแอนเจลิส เมื่อวันที่ 9 มีนาคม อิดจีได้เปิดตัวอีพีที่สองในชื่อ*[[อิตซ์มี]]*และซิงเกิลนำ "วอนนาบี" ร่วมผลิตโดยโซฟีและโอลิเวอร์ เฮลเดนส์ โดยอีพีได้นำเสนอผ่านกลุ่มด้วยเสียง EDM ในขณะที่ยังคงสำรวจธีมเกี่ยวกับอิสรภาพ ความมั่นใจในตนเอง และความเป็นปัจเจกบุคคล *อิตซ์มี*เปิดตัวอันดับที่หนึ่งบนแกออนอัลบั้มชาร์ตของเกาหลีใต้ทำให้เป็นอัลบั้มอันดับหนึ่งแรกของกลุ่มในประเทศ และยังเปิดตัวอันดับที่ห้าในชาร์ต*[[บิลบอร์ดชาร์ต|บิลบอร์ด]]*เวิล์ดอัลบั้ม ซึ่งเป็นตำแหน่งสูงสุดในชาร์ตในขณะนั้น กลุ่มคว้าชัยชนะในรายการเพลงถึงแปดรายการด้วยเพลง "วอนนาบี" เมื่อวันที่ 17 สิงหาคม ค.ศ. 2020 กลุ่มได้เปิดตัวอีพีที่สามในชื่อ *[[น็อตชาย (อีพี)|น็อตชาย]]* รวมถึงมิวสิกวิดีโอสำหรับซิงเกิลนำในชื่อเดียวกัน ถึงแม้จะเป็นแนวเพลง "teen crush" แต่อัลบั้มนี้มีการเปลี่ยนแปลงโคลงสั้น ๆ เนื่องจากกลุ่มเปลี่ยนจากการร้องเกี่ยวกับ "ธีมของความเป็นอิสระและความรักตนเอง" เป็น "การลงไปในน้ำแห่งการร้องเพลงเกี่ยวกับความรัก" อีพีเปิดตัวอันดับที่หนึ่งบนแกออนอัลบั้มชาร์ตด้วยยอดขายมากกว่า 219,048 ชุด การเปิดตัวครั้งที่สองขึ้นสู่อันดับต้น ๆ ของชาร์ต กลุ่มได้โปรโมตเพลง "น็อตชาย" ในรายการเพลงและได้รับชัยชนะถึง 5 ครั้ง

เมื่อวันที่ 20 มีนาคม ค.ศ. 2021 อิดจีได้ปล่อยซิงเกิลดิจิทัล "Trust Me (Midzy)" ซึ่งเป็นเพลงที่มอบให้กับแฟน ๆ ของพวกเธอโดยเป็นส่วนหนึ่งของกิจกรรมสตรีมทั่วโลกครั้งแรก ในวันที่ 30 เมษายน อิดจีได้ปล่อยอีพีที่สี่ในชื่อ *[[เกสส์ฮู]]* และซิงเกิลนำ "อินเดอะมอร์นิง" เพลงนี้เปิดตัวและครองอันดับที่ 22 ใน*บิลบอร์ด* Global Excl. U.S. และอยู่ที่อันดับที่ 34 ในชาร์ตโกลบอล 200 ซึ่งกลายเป็นชาร์ตที่สูงที่สุดในทั้งสองชาร์ต อีพีได้เข้าชาร์ต บิลบอร์ด 200 ในอันดับที่ 148 ทำให้เป็นการปรากฏตัวครั้งแรกบนชาร์ต ปีเดียวกันอีพีได้รับการรับรองระดับแพลทินัมโดยสมาคมลิขสิทธิ์เพลงเกาหลี (KMCA) "อินเดอะมอร์นิง" เวอร์ชันภาษาอังกฤษวางจำหน่ายเมื่อวันที่ 14 พฤษภาคม เมื่อวันที่ 1 กรกฎาคม ค.ศ. 2021 KimDaVi และ อิดจี ได้ปล่อยซิงเกิลดิจิทัลที่ทำงานร่วมกันในชื่อ "เบรกไอซ์" ภายใต้ VIVO WAVE และจัดจำหน่ายโดยจีนีมิวสิกและสโตนมิวสิกเอนเตอร์เทนเมนต์ วันที่ 1 กันยายน มีการประกาศว่ากลุ่มจะเปิดตัวในญี่ปุ่นภายใต้วอร์เนอร์เจแปนด้วยอีพี *วอตซ์อิตซี* วันที่ 24 กันยายน อิดจีได้ปล่อยสตูดิโออัลบั้มชุดแรกในชื่อ *[[เครซีอินเลิฟ (อัลบั้มอิดจี)|เครซีอินเลิฟ]]* และซิงเกิลนำ "โลโก" อัลบั้มเปิดตัวอันดับที่ 11 ในชาร์ต *บิลบอร์ด*200 ซึ่งเป็นสถิติใหม่ของกลุ่ม *เครซีอินเลิฟ*ได้รับการรับรองระดับแพลตตินัมโดย KMCA ในเดือนพฤศจิกายน ค.ศ. 2021 ขายมากกว่า 250,000 ชุดและ 2×แพลทินัม ในเดือนกุมภาพันธ์ ค.ศ. 2022 ขายมากกว่า 500,000 ชุด ในวันที่ 22 ธันวาคม ค.ศ. 2021 วงได้เปิดตัวอัลบั้มรวมเพลงในชื่อ*อิตซ์อิดจี*

### 2022–ปัจจุบัน: ความพยายามในระดับนานาชาติ
เมื่อวันที่ 10 กุมภาพันธ์ ค.ศ. 2022 *[[บิลบอร์ด]]*ได้รายงานว่ารีพับลิกเรเคิดส์และเจวายพีเอนเตอร์เทนเมนต์ได้เพิ่มอิดจีเป็นหุ้นส่วนเชิงกลยุทธ์ ซึ่งในตอนแรกมีแค่วงทไวซ์เท่านั้น ในวันที่ 6 เมษายน อิดจีได้ปล่อยซิงเกิลภาษาญี่ปุ่นชุดแรก "โวลทิจ" ในวันที่ 15 กรกฎาคม อิดจีได้เปิดตัวอีพีที่ห้า *[[เช็กเมต (อีพี)|เช็กเมต]]* พร้อมซิงเกิลนำ "สนีกเกอส์" และยังมีการประกาศว่าพวกเธอจะเริ่มเวิร์ลทัวร์ครั้งแรกในชื่อเช็กเมตเวิลด์ทัวร์โดยเริ่มการแสดงครั้งแรกในกรุงโซลในวันที่ 6 และ 7 สิงหาคม กลุ่มได้ปล่อยซิงเกิลภาษาญี่ปุ่นชุดที่สอง "บลาห์บลาห์บลาห์" ในวันที่ 5 ตุลาคม และซิงเกิลภาษาอังกฤษเพลงแรกของกลุ่ม "บอยไลก์ยู" ในวันที่ 21 ตุลาคม ในวันที่ 30 พฤศจิกายน กลุ่มได้เปิดตัวอีพีที่หก ''เชชเชอร์'' และซิงเกิลนำในชื่อเดียวกัน

เมื่อวันที่ 31 กรกฎาคม ค.ศ.  2023 อิดจีได้ปล่อยอีพีที่เจ็ดในชื่อ *[[คิลมายเดาต์ (อีพี)|คิลมายเดาต์]]* พร้อมซิงเกิลนำ "เค้ก" และได้ปล่อยมิวสิกวิดีโอบีไซด์ "เบตออนมี" และ "นันออฟไมบิสสิเนสส์" ในวันที่ 3 และ 24 กรกฎาคม กลุ่มได้จัดงานแสดงที่ SK Olympic Handball Gymnasium เพื่อโปรโมตอีพีในวันที่วางจำหน่าย หลังจากข่าวสตูดิโออัลบั้มภาษาญี่ปุ่นชุดแรกของกลุ่มในเดือนกุมภาพันธ์ ค.ศ.  2023 ในชื่อ *[[ริงโก (อัลบั้มอิดจี)|ริงโก]]* ได้ประกาศอย่างเป็นทางการเมื่อวันที่ 7 สิงหาคม โดยจะวางจำหน่ายในวันที่ 18 ตุลาคม

วันที่ 18 กันยายน ค.ศ. 2023 เจวายพีเอนเตอร์เทนเมนต์ได้ประกาศว่าลีอาจะพักงานเนื่องจากโรควิตกกังวล

ในวันที่ 8 มกราคม ค.ศ. 2024 กลุ่มได้ปล่อยสตูดิโออัลบั้มชุดที่สอง *[[บอร์นทูบี (อัลบั้มอิดจี)|บอร์นทูบี]]* พร้อมซิงเกิล "อันทัชเอเบิล" สตูดิโออัลบั้มประกอบด้วยเพลงเดี่ยวของสมาชิกแต่ละคน รวมถึงลีอาซึ่งขณะนี้อยู่ระหว่างการเว้นช่วงระหว่างการออกอัลบั้ม เมื่อวันที่ 26 มกราคม ค.ศ. 2024 กลุ่มได้ประกาศว่าจะเริ่มทัวร์รอบโลกครั้งที่สองในชื่อ บอร์นทูบี โดยจะเริ่มในกรุงโซลวันที่ 24 และ 25 กุมภาพันธ์ที่จัมซิลอารีนา

## สมาชิก
* เยจี () – หัวหน้าวง, เต้น, นักร้อง, แร็ปเปอร์
* ลีอา () – นักร้อง, แร็ปเปอร์
* รยูจิน () – แร็ปเปอร์, เต้น, นักร้อง
* แชรย็อง () – เต้น,นักร้อง, แร็ปเปอร์
* ยูนา () – เต้น, แร็ปเปอร์, นักร้อง

### เส้นเวลา

## ผลงานเพลง

;อัลบั้มเกาหลี
* *[[เครซีอินเลิฟ (อัลบั้มอิดจี)|เครซีอินเลิฟ]]* (2021)
* *[[บอร์นทูบี (อัลบั้มอิดจี)|บอร์นทูบี]]* (2024)

;อัลบั้มญี่ปุ่น
* *[[ริงโก (อัลบั้มอิดจี)|ริงโก]]* (2023)

## ผลงานการแสดง
### รายการเว็บ

## คอนเสิร์ตและทัวร์

* เช็กเมตเวิลด์ทัวร์ (2022–2023)
* บอร์นทูบีเวิลด์ทัวร์ (2024)

## รางวัลและการเสนอชื่อ

## หมายเหตุ

## อ้างอิง

## แหล่งข้อมูลอื่น

* 

หมวดหมู่:อิดจี
หมวดหมู่:กลุ่มดนตรีเคป็อป
หมวดหมู่:เกิร์ลกรุปเกาหลีใต้
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:กลุ่มดนตรีที่ก่อตั้งในปี พ.ศ. 2562
หมวดหมู่:กลุ่มดนตรีจากโซล
หมวดหมู่:ศิลปินสังกัดวอร์เนอร์มิวสิกเจแปน
หมวดหมู่:ก่อตั้งในประเทศเกาหลีใต้ในปี พ.ศ. 2562
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์
หมวดหมู่:ผู้ชนะโกลเดนดิสก์อะวอดส์